Hei. Olet tervetullut löytöretkelle enkelten salattuun maailmaan.
Edellisessä jaksossa kävimme läpi katsauksen -
Raamatun enkelikertomuksiin ja -
kertomuksiin enkelien kohtaamisesta omalta ajaltamme.
Nyt jatkamme tutustumalla siihen, mitä tietoa enkeleistä on saatavilla.
Aihepiiri koskettaa suurta ihmisjoukkoa, -
sillä kyselytutkimukset kertovat -
laajasta uskosta enkeleiden olemassaoloon.
Eräiden tutkimusten pohjalta USA:ssa 13% ja -
Suomessa 6% kertoo nähneensä enkeleitä.
Enkelikertomuksia omalta ajaltamme on paljon, -
ja niistä on kirjoitettu monia suomenkielisiäkin kirjoja.
Ulkomailla on viime vuosikymmeninä myyty miljoonia enkeliaiheisia kirjoja.
Mutta huomattava osa kirjoista liittyy New Age -uskonnollisuuteen.
Rajaan aiheen tarkastelun siten, että asiatiedon ammennan Raamatusta -
ja kristillisen kirkon koetelluista opetuksista, -
niin pysymme turvallisella maaperällä.
Ammennettavaa riittää, -
sillä enkeleistä kerrotaan Raamatussa monessa kohdin.
Enkelit on mainittu VT:ssa yli 100 kertaa ja UT:ssa liki 200 kertaa.
Todettakoon sekin, -
että enkelit on mainittu virsikirjassamme yli 60 virressä.
Sana ’enkeli’ viittaa tehtävään eli sanansaattajana toimimiseen, -
ei olennon olemukseen.
Olemuksensa puolesta enkelit ovat henkiolentoja, -
joilla ei ole fyysistä ruumista.
Raamatun mukaan enkelit ovat persoonia.
Heillä voi olla sanoma jollekin ihmiselle, -
ja heidän kanssaan voi olla mahdollista keskustella.
Enkeleillä on kaikki hengelliset kyvyt: -
ymmärrys ja älykkyys sekä tahto ja tunne, -
mutta suurempina ja täydellisempinä kuin ihmisellä.
Tämä tulee esiin Raamatussa -
mm. siinä, kun apostoli Pietari puhuu jumalattomista ihmisistä, -
2. Piet. 2:11-12: -
"Nuo itseään täynnä olevat röyhkimykset -
eivät kaihda herjaamasta henkivaltojakaan, -
vaikka edes enkelit, joilla on enemmän voimaa ja valtaa, -
eivät Herran edessä niitä herjaa ja tuomitse."
Enkelien älykkyyteen viittaa eräs nainen -
sanoessaan kuningas Daavidille: -
"Mutta herrani on viisas kuin Jumalan enkeli ja -
ymmärtää kaiken mitä maan päällä tapahtuu."
Näin luemme 2. Samuelin kirjan luvusta 14, jakeesta 20.
Enkeleillä on tunteet.
He iloitsevat jokaisesta syntisen kääntymisestä, -
niin kuin kerrotaan evankeliumissa Luukkaan mukaan, 15. luku, jae 7.
Enkeleillä on moraalinen tahto.
Yhdessä Raamatun kertomuksessa enkeli kieltää Johannesta -
palvomasta häntä.
Luemme Ilm. 22:8-9: -
"Kuultuani ja nähtyäni sen minä (Johannes) -
heittäydyin kasvoilleni kumartaakseni enkeliä, joka oli sen minulle näyttänyt.
Mutta hän sanoi: "Älä tee niin!
Minä olen vain Jumalan palvelija, niin kuin sinä ja profeetat, sinun veljesi, -
ja kaikki ne, jotka ottavat varteen tämän kirjan sanat.
Jumalaa sinun tulee kumartaa!" (Ilm. 22:8-9)
Huomaa myös tämä. Vanha testamentti puhuu Herran enkelistä, -
ja Joosuan kirjassa Joosua kumartaa Herran enkeliä.
Mutta ilmaisu ’Herran enkeli’ on aivan erityinen.
Kyseessä ei ole enkeli sanan tavanomaisessa merkityksessä, -
vaan Kristus itse ennen ihmiseksi tuloaan!
Jerikon lähellä ollessaan Joosua näki eräänä päivänä edessään -
miehen, jolla oli paljastettu miekka kädessään.
Joosua meni miehen luo ja kysyi häneltä: -
"Oletko meikäläisiä vai vihollisiamme?" Mies vastasi: "En kumpaakaan.
Olen Herran sotajoukon päällikkö ja olen juuri saapunut tänne."
Silloin Joosua lankesi polvilleen, kumartui maahan saakka ja sanoi: -
"Herrani, mitä tahdot minun tekevän?"
Herran sotajoukon päällikkö sanoi Joosualle: -
"Riisu kengät jalastasi, sillä paikka, jossa seisot, on pyhä."
Ja Joosua teki niin. (Joos. 5:13-15)
Enkelit ovat ruumiittomia ja näkymättömiä, -
mutta voivat halutessaan ilmestyä ihmisille näkyvänä hahmona.
Mooseksen kirjan kertomuksessa Herran täytyi avata Bileamin silmät, -
jotta tämä näki enkelin, jonka aasi oli nähnyt, mutta Bileam ei.
Luemme 4. Moos. 22.
"Aamulla Bileam satuloi aasinsa -
ja lähti moabilaisten sananviejien mukaan.
Mutta Jumala vihastui hänen lähdöstään, ja kun Bileam sitten -
ratsasti aasillaan kahden palvelijansa saattamana, -
Herran enkeli asettui hänen tielleen.
Kun aasi näki Herran enkelin seisovan tiellä paljastettu miekka kädessään, -
se poikkesi tieltä pellolle.
Mutta Bileam löi aasia ja pakotti sen takaisin tielle.
Sitten Herran enkeli asettui tielle kahden viinitarhan väliseen -
kapeikkoon, jota kiviaita reunusti kummaltakin puolen.
Kun aasi näki Herran enkelin, se painautui aitaa vasten, -
ja Bileamin jalka jäi puristuksiin. Silloin Bileam taas löi aasia.
Herran enkeli siirtyi vielä kerran edemmäksi ja asettui ahtaaseen -
paikkaan, missä ei ollut tilaa väistyä oikealle eikä vasemmalle.
Kun aasi näki Herran enkelin, se laskeutui makuulle Bileam selässään,
ja Bileam löi vihoissaan aasia kepillä. Silloin Herra antoi aasille kyvyn puhua.
Se sanoi Bileamille: "Mitä pahaa minä olen tehnyt, -
kun lyöt minua nyt jo kolmannen kerran?" Bileam sanoi aasille: -
"Sinä vikuroit! Jos minulla nyt olisi miekka, tappaisin sinut heti paikalla!"
Aasi sanoi Bileamille: "Minähän olen sinun aasisi, -
jolla olet ratsastanut iät ja ajat.
Olenko minä koskaan ennen vikuroinut?" Bileam vastasi: "Et ole."
Silloin Herra avasi Bileamin silmät, niin että hän näki Herran enkelin -
seisomassa tiellä paljastettu miekka kädessään.
Bileam polvistui ja lankesi kasvoilleen maahan.
Herran enkeli kysyi häneltä: "Miksi löit aasiasi kolme kertaa?
Minä olen tullut tänne estämään sinun kulkusi, -
sillä tämä matka on vastoin Herran tahtoa.
Sinun aasisi näki minut ja väistyi kolme kertaa minun tieltäni.
Ellei aasi olisi väistynyt, minä olisin surmannut sinut -
mutta jättänyt sen henkiin."
Kertomuksesta opimme, -
että enkelien näkeminen on Jumalan antama lahja.
Joku on sanonut hauskasti tästä kertomuksesta: -
"Bileamin aikana oli ihme, kun aasi puhui.
Meidän aikanamme on ihme, jos aasit ovat puhumatta!"
Tässä on hauska viittaus huonosti mietittyjen puheiden maailmaan.
Katsotaan toinen esimerkki.
Elisa pyysi Herraa avaamaan palvelijansa silmät, -
jotta tämä näkisi Herran sotajoukot.
Tämä kertomus on kohdassa 2. Kun 6:15-17.
Siinä kerrotaan profeetta Elisasta ja hänen palvelijastaan, ja kuinka -
kuningas oli lähettänyt suuren sotajoukon ottamaan heitä kiinni.
Kertomus kuuluu näin: -
"Kun Jumalan miehen palvelija aamulla nousi ja meni ulos, -
kaupungin ympärillä oli kaikkialla sotilaita, hevosia ja vaunuja.
Palvelija sanoi Elisalle: "Voi, herrani! Mitä me nyt teemme?"
"Älä pelkää", Elisa vastasi, -
"meillä on puolellamme enemmän väkeä kuin heillä."
Hän rukoili Herraa ja sanoi: "Herra, avaa hänen silmänsä, -
jotta hän näkisi." Herra avasi palvelijan silmät, ja hän näki, -
että vuori Elisan ympärillä oli tulisia hevosia ja vaunuja täynnään."
On siis Jumalan antamaa lahjaa, kun ihminen voi nähdä enkelin.
Katsotaanpa jotain enkelien kyvyistä.
Enkelit voivat liikkua paikasta toiseen tavattoman nopeasti, -
koska ne ovat vapaita ruumiin lihallisista kahleista, -
siksi niille on symbolisesti kuvattu taiteessa siivet.
Raamattu kertoo kerubeilla ja serafeilla olevan siivet, -
mutta ei mainitse mitään enkelien siivistä!
Sen sijaan Raamattu kertoo, että enkelit voivat esiintyä -
ihmisen hahmoisina. Esimerkiksi 1. Mooseksen kirjan -
luvussa 18 on kertomus, kuinka kolme enkeliä vierailee -
Abrahamin luona Mamren tammistossa.
Nämä enkelit puhuivat, istuivat ja söivät.
Tuosta tilanteesta on maalattu montakin kuuluisaa taideteosta.
Toisaalta enkelit ovat rajallisia -
siten että ne voivat olla vain yhdessä paikassa kerrallaan.
Niiden täytyy matkustaa siirtyäkseen paikasta toiseen.
Näin kerrotaan mm. Danielin kirjan luvuissa 9 ja 10.
Huomaa, ennen kun luemme kertomuksen, -
muutaman sana langenneista enkeleistä ja paholaisesta.
Langenneet enkelit, Paholainen mukaan lukien, -
ovat samoin rajallisia. Vain Jumala on läsnä kaikkialla.
Luetaan tuo Danielin kirjan kohta, luvusta 9.
"Ja iltauhrin aikaan, minun vielä rukoillessani, -
saapui luokseni nopeasti lentäen se mies, Gabriel, -
jonka jo aikaisemmin olin näyssä nähnyt.
Hän neuvoi minua ja sanoi: "Daniel, nyt olen tullut ohjaamaan -
ymmärrystäsi oikeaan." (Dan 9:21-22).
Toinen enkelikohtaaminen on Danielin kirjan luvussa 10.
"Ensimmäisen kuun 24. päivänä minä olin suuren virran, -
Tigriksen, rannalla. Katsellessani ympärilleni -
minä äkkiä huomasin miehen, joka oli pellavavaatteissa, -
uumillaan vyö parasta kultaa.
Hänen ruumiinsa säihkyi kuin krysoliitti, hänen kasvonsa -
välkehtivät kuin salama, hänen silmänsä olivat kuin tulisoihdut, -
hänen käsivartensa ja jalkansa kuin kiiltävä pronssi, -
ja hänen äänensä oli kuin kansanjoukon pauhu."
Jos miettii koko Raamattua, -
tässä kertomuksessa on jotain varsin tuttua.
Ajattele Ilmestyskirjan 1. lukua.
Kun Jeesus ilmestyy Johannekselle, -
Jeesus kuvataan tuossa ilmestyskirjan kohdassa samalla tavoin.
Tässä todellakin on kyse Herran enkelistä, -
eli kuinka Jeesus ennen ihmiseksi tuloaan -
esiintyy Raamatussa Herran enkelinä.
Kertomus Danielin kirjassa jatkuu: "Vain minä, Daniel, näin sen näyn.
Miehet, jotka olivat kanssani, eivät sitä nähneet, -
mutta suuri kauhu valtasi heidät ja he pakenivat ja piiloutuivat.
Minä jäin yksin katsomaan tätä suurta näkyä, -
ja minun voimani katosi, kasvoni muuttuivat kalmankalpeiksi -
ja ruumiini kävi hervottomaksi. Minä kuulin hänen sanojensa äänen, -
ja silloin minä vaivuin syvään uneen, kasvot maata vasten.
Mutta käsi koski minuun ja ravisteli minua, -
ja minä kohottauduin polvieni ja käsieni varaan. Hän sanoi minulle: -
"Daniel, sinä Jumalalle rakas!
Opi ymmärtämään ne sanat, jotka minä sinulle puhun.
Nouse seisomaan. Sinun luoksesi minut on lähetetty."
Ja kun hän puhui tämän minulle, minä nousin vavisten ylös.
Hän sanoi minulle: "Älä pelkää, Daniel.
Sinun sanasi kuultiin ensimmäisestä päivästä alkaen, -
jolloin nöyrästi pyysit ymmärrystä Jumalalta.
Minä olen tullut sinun sanojesi vuoksi.
Persian enkeliruhtinas on vastustanut minua kaksikymmentäyksi päivää, -
mutta Mikael, yksi suurimmista enkeliruhtinaista, -
tuli auttamaan minua.
Tästä syystä minä olen viipynyt siellä, Persian kuninkaiden luona.
Nyt olen tullut selittämään sinulle, mitä on tapahtuva kansallesi -
aikojen lopussa. Sillä myös tämä näky koskee niitä aikoja."
Kun hän puhui minulle tämän, -
minä katselin maahan enkä pystynyt sanomaan sanaakaan.
Silloin eräs ihmisen kaltainen kosketti huuliani, ja minä avasin suuni ja -
lausuin edessäni seisovalle: -
"Herrani, näyn nähdessäni tuska kouristi minua -
ja voima pakeni minusta.
Miten minä, vähäinen palvelija, voisin puhua herrani kanssa?
Enää ei minussa ole jäljellä voimaa, tuskin henkeäkään!"
Ihmisen kaltainen kosketti minua uudelleen, antoi minulle voimaa -
ja sanoi: "Älä pelkää, sinä Jumalalle rakas!
Kaikki on hyvin. Vahvistu, ole vahva!"
Kun hän puhui minulle, minä vahvistuin ja sanoin: -
"Nyt voit puhua, herrani, sinä olet vahvistanut minua."
Hän sanoi: "Tiedätkö, miksi olen tullut luoksesi?
Nyt minä palaan taistelemaan Persian enkeliruhtinasta vastaan.
Ja kun olen lähtenyt luotasi, Kreikan enkeliruhtinas tulee.
Mutta minä kerron sinulle, mitä on merkitty totuuden kirjaan.
Ainoa, joka tukee minua heitä vastaan, on teidän enkeliruhtinaanne Mikael, -
jota minä autoin ja suojasin meedialaisen Dareioksen -
ensimmäisenä hallitusvuotena.
Nyt kerron sinulle totuuden: Katso, Persialle on nouseva vielä -
kolme kuningasta, [...]"
― Silloin astuu esiin Mikael, suuri enkeliruhtinas, -
joka seisoo kansasi suojana."
Tässä oli jo kohtia luvuista 11 ja 12.
Danielin kirja opettaa meille paljon enkeleistä.
Tutustumme Ylienkeli Gabrieliin viestintuojana.
Tutustumme Ylienkeli Mikaeliin voimakkaimpana ylienkelinä, -
enkeliruhtinaana, ja Israelin kansan suojelijana.
Kolmas hahmo on Herran Enkeli, Jeesus Kristus itse.
Tässä mainitaan myös Pahuuden enkeliruhtinaat, -
Persia ja Kreikka enkeliruhtinaat, langenneet enkelit.
Daniel itse kokee enkelit kohdatessaan -
Jumalan pyhyyden niin voimakkaasti, että menee aivan voimattomaksi.
Jos tätä kertomusta verrataan -
monien New Age-tyyppisten kirjojen valheellisiin kertomuksiin, -
niin niistä puuttuu kokonaan Jumalan pyhyys, -
mikä tulee aina Raamatussa esiin.
Ja kuinka ihminen kokee aidosti, kuten Danielkin, Jumalan pyhyyden, -
ja kuinka Daniel menee voimattomaksi sen edessä.
On eroa sillä, luemmeko enkelikertomuksista -
Raamatusta vai jostakin muusta kirjasta.
Vielä enkelien ominaisuuksista. Enkelit ovat voimakkaita.
Ajattele kertomusta, Matt. 28, -
kuinka enkeli vierittää kiven Jeesuksen haudalta.
Tuon kiven on täytynyt olla monen tuhannen kilon painoinen, -
koska se oli isokokoinen.
Enkeleiden voimakkuudessa on eroja.
Vasta luimme Danielin kirjasta, kuinka ylienkeli Mikael voitti -
Persiaa hallitsevan pahan enkeliruhtinaan. (Dan. 10:13)
Mikael kuvataan voimakkaimpana enkeliruhtinaana, ylienkelinä.
Kuitenkaan enkelit eivät ole kaikkivoipia, -
Jumalan veroisia tai Jumalan sijaisia!
Enkelit ovat täysin kuuliaisia Jumalalle.
Nyt puhun Jumalan hyvistä enkeleistä.
Langenneet enkelit ovat oma ryhmänsä, -
ne ovat luonteeltaan täysin pahoja.
On mielenkiintoista, että hyvät enkelit mainitaan myös sanalla valitut enkelit.
Ne ovat täysin kuuliaisia ja pyhiä!
Myöhemmissä ohjelmajaksoissa perehdymme siihen, -
milloin syntyi langenneiden enkeleiden joukko.
Siinä yhteydessä tulee esiin, -
että ne enkelit, jotka pysyivät Jumalan puolella, -
tulivat koetelluiksi, valituiksi -
ja Jumalan siunaus näille enkeleille on se, -
että he pysyvät täysin hyvinä ja kuuliaisina.
Saamme luottaa Jumalaan ja Hänen hyviin enkeleihinsä.
Enkeleillä on paljon tietoa.
Ovathan ne olleet olemassa jo ennen maan luomista.
Itse asiassa, kun Raamatun alussa on se sana: -
"Jumala loi taivaan ja maan."
Siinä kerrotaan enkelien synnystä.
Samassa yhteydessä, kun Jumala loi taivaan, -
Jumala loi myös enkeleiden joukon.
Onko jokaisella oma suojelusenkelinsä?
Evankeliumissa Matteuksen mukaan, luvussa 18, jakeessa 10, sanotaan:
"Katsokaa, ettette halveksi yhtäkään näistä vähäisistä.
Sillä minä sanon teille: heidän enkelinsä saavat taivaissa -
joka hetki katsella minun taivaallisen Isäni kasvoja."
Mikä on enkeleiden lukumäärä?
Enkeleitä on mitä ilmeisemmin miljoonia.
Daniel kirjan luvussa 7, jakeessa 10 sanotaan: -
"Tuhannet ja taas tuhannet palvelivat häntä, -
miljoonat seisoivat odottaen hänen edessään."
Daniel kertoo siinä Jumalan valtaistuin näystä.
Ajatellaanpa Jeesuksen sanoja, Matt. 26:53.
Jeesus sanoo Getsemanessa, kun häntä on tultu pidättämään: -
"Luuletko, etten voisi pyytää apua Isältäni?
Hän lähettäisi tänne heti kaksitoista legioonaa enkeleitä -
ja enemmänkin."
Enkelit ovat luotuja olentoja, -
luotu aikojen alussa ja niiden asuinpaikka on taivaassa.
Luemme Psalmi 148:2-5: -
"Ylistäkää häntä, te hänen enkelinsä, ylistäkää häntä, kaikki taivaan joukot!
Ylistäkää häntä, aurinko ja kuu, ylistäkää häntä, kirkkaat tähdet!
Ylistäkää häntä, korkeimmat taivaat ja taivaankantta kattavat vedet!
Ylistäkööt nämä kaikki Herran nimeä, sillä hän on ne käskyllään luonut.
Hän pani ne paikoilleen ainiaaksi, hän sääti niille järkkymättömät lait."
Tämä koskee myös kaikkia taivaan joukkoja.
Kolossalaiskirjeen 1. luvusta luemme:
"Hänen välityksellään luotiin kaikki, -
kaikki mitä on taivaissa ja maan päällä, näkyvä ja näkymätön, -
valtaistuimet, herruudet, kaikki vallat ja voimat.
Kaikki on luotu hänen kauttaan ja häntä varten.
Hän on ollut olemassa ennen kaikkea muuta, -
ja hän pitää kaiken koossa." (Kol 1:16-17)
Enkelit luotiin palvelemaan Kristusta, -
eivät toteuttamaan omaa tahtoaan tai elämään Jumalasta riippumattomina!
Ilmeisesti kaikki enkelit on luotu yhdessä hetkessä.
Enkeleitä ei synny eikä kuole, ne eivät mene naimisiin eivätkä ne saa lapsia.
Tähän viittaa Jeesuskin, Matt. 22:30: -
"Ei ylösnousemuksessa oteta vaimoa eikä mennä vaimoksi.
Ylösnousseet ovat kuin enkelit taivaassa."
Pyhyydessään ja luontonsa sekä ominaisuuksiensa puolesta enkelit -
muodostavat eräänlaisen keskiasteen ihmisen ja Jumalan välillä.
Ainainen oleminen hyveessä, läheinen ja katkeamaton yhteys Jumalaan, -
palava rakkaus Jumalaan ja toisiinsa sekä tehokas osallistuminen -
ihmisten pelastamiseen ovat enkelien ilon ja iankaikkisen autuuden lähteitä.
Näin kerrotaan ortodoksisen kirkon opetuksessa.
Ajattele millainen joukko taivaallista sotaväkeä -
on joka hetki ympärillämme!
Suojelusenkelit ovat taivaallista todellisuutta, -
he ovat läsnä elämämme jokaisessa hetkessä.
Me emme hae suoraa keskusteluyhteyttä enkeleihin -
emmekä kohdista rukouksia heihin, -
mutta jo tämä tietoisuus Jumalan hyvistä enkeleistä keskuudessamme -
on rohkaiseva asia. Kiitetään ja rukoillaan yhdessä.
Kiitos Jeesus sinun hyvien enkeleittesi todellisuudesta!
Kiitos suojelusenkeleistä, kiitos taivaan sotajoukoista.
Herra ympäröi meidät hyvillä enkeleilläsi, -
ja anna suojelusenkeleiden varjella meidän -
ja rakkaimpiemme elämä.
Jatkamme tutustumista enkelien salattuun maailmaan ensi jaksossa.
Mitä ovatkaan enkelihierarkiat?
Mistä pimeyden enkelit ovat peräisin?
Entä keitä enkeleitä tunnetaan nimeltä?
Ohjelmiamme tehdään täysin vapaaehtoisen tuen varassa.
Tarvitsemme rukoustukea. Tarvitsemme taloudellista tukea.
Maksaessasi pankkisiirrolla käytä ruudussa näkyvää viitenumeroa.
Näin tukesi kohdistuu meidän ohjelmiimme.
Kiitos tuestasi! Jumala sinua runsaasti siunatkoon!
Kaiken kauniiksi muutat, -
kahleet poistat, -
vaihdat murheet kiitokseen.
Laske Henkesi ylleni, täytä voimallas'.
Tekstitys: A. Eskola